一片白云青山内，一片白云青山外。第二段青山内外有白云，白云飞去青山在。我有一片心，无人对君说。愿风吹散云，诉与天邉月。携琴上高楼，楼高月华满。第三段相思弹未终，泪滴氷絃断。人道湘江深，未抵相思半。海深终有底，相思无邉岸。第四段君在湘江头，妾在湘江尾。相思不相见，共飮湘江水。梦魂飞不到，所欠惟一死。第五段入我相思门，知我相思苦。长相思兮长相忆，短相思兮无尽极。早知如此绊人心，何不当初莫相识。第六段湘江湘水碧澄澄，未抵相思一半深。每向梦中相见后，令人不觉痛伤心。